CELEX: 62021TN0253
Language: fi
Date: 2021-05-11 00:00:00
Title: Asia T-253/21: Kanne 11.5.2021 – Aquino v. parlamentti

28.6.2021   
            
            
               FI
            
            
               Euroopan unionin virallinen lehti
            
            
               C 252/31
            
         
      Kanne 11.5.2021 – Aquino v. parlamentti
      (Asia T-253/21)
      (2021/C 252/41)
      Oikeudenkäyntikieli: ranska
      
         Asianosaiset
      
      
         Kantaja: Roberto Aquino (Bryssel, Belgia) (edustaja: asianajaja L. Levi)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan tämän kanteen tutkittavaksi ja toteamaan sen perustelluksi
               
            ja sen vuoksi
      
                  —
               
               
                  kumoamaan 7.7.2020 tehdyn päätöksen, jolla henkilöstöasioiden pääosaston pääjohtaja kumosi henkilöstökomitean puheenjohtajan valinnan ja päätti puheenjohtajan vaalin järjestämisestä uudelleen
               
            
                  —
               
               
                  kumoamaan 14.9.2020 pidetyn järjestäytymiskokouksen ja siinä järjestetyn vaalin sekä erityisesti henkilöstökomitean puheenjohtajan valinnan
               
            
                  —
               
               
                  kumoamaan 5.2.2021 tehdyn päätöksen, jolla kantajan 6.10.2020 tekemä oikaisuvaatimus hylättiin
               
            
                  —
               
               
                  velvoittamaan vastaajan korvaamaan aineeton vahinko, jonka määräksi arvioidaan ex aequo et bono 2 000 euroa ja
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu siihen, että vastaaja ei ole noudattanut velvollisuuttaan varmistaa virkamiehilleen ja heidän valituille edustajilleen mahdollisuus nimetä edustajansa vapaasti ja vahvistettuja sääntöjä noudattaen. Kantaja vetoaa myös henkilöstökomitean työjärjestyksen 4 artiklan rikkomiseen ja huolellisuusvelvoitteen noudattamatta jättämiseen.
               
            
                  2.
               
               
                  Toinen kanneperuste perustuu siihen, että kuulluksi tulemista koskevaa oikeutta on loukattu ja Euroopan unionin perusoikeuskirjan 41 artiklaa on rikottu.